CELEX: 62011TN0557
Language: fi
Date: 2011-10-24 00:00:00
Title: Asia T-557/11: Kanne 24.10.2011 — Elsid ym. v. komissio

17.12.2011   
            
            
               FI
            
            
               Euroopan unionin virallinen lehti
            
            
               C 370/29
            
         Kanne 24.10.2011 — Elsid ym. v. komissio
   (Asia T-557/11)
   2011/C 370/48
   Oikeudenkäyntikieli: englanti
   
      Asianosaiset
   
   
      Kantajat: Elsid SA (Titu, Romania), ESD-SIC BV (Delfzijl, Alankomaat), ESK-SIC GmbH (Frechen, Saksa) ja Navarro SIC, SA (Madrid, Espanja) (edustaja: asianajaja B. Evtimov)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Kiinan kansantasavallasta peräisin olevan piikarbidin tuontiin sovellettavien polkumyyntitoimenpiteiden voimassaolon päättymistä koskevan tarkastelun vireillepanoa koskevan pyynnön epäämisestä 24.8.2011 annetun komission päätöksen K(2011) 5934 lopullinen ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat, jotka painottavat sitä, että perusasetuksen (1) 11 artiklan 2 kohtaa on sovellettu virheellisesti, vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että
               
                           —
                        
                        
                           SEU 5 artiklan 4 kohdan mukaista suhteellisuusperiaatetta on loukattu. Samanaikaisesti tai vaihtoehtoisesti komissio on tehnyt ilmeisiä arviointivirheitä soveltaessaan sellaisia näyttöä koskevia vaatimuksia, jotka ovat korkeampia kuin ne, jotka riittävät siihen, että voimassaolon päättymistä koskevaa tarkastelua koskeva pyyntö voidaan hyväksyä.
                        
                     
         
               2)
            
            
               Toinen kanneperuste, joka perustuu siihen, että
               
                           —
                        
                        
                           hyvän hallinnon periaatetta on loukattu ja Euroopan unionin perusoikeuskirjan 41 artiklaa on rikottu. Samanaikaisesti tai vaihtoehtoisesti komissio on tehnyt ilmeisiä arviointivirheitä katsoessaan, että Kiinasta Yhdysvaltoihin viedyt tuotteet eivät olleet verrattavissa unionin tuotannonalan tuotteisiin EU:ssa, ja päätellessään virheellisesti, ettei siitä, että Kiinasta Yhdysvaltoihin vietyjen tuotteiden hinnat olivat alhaisemmat kuin unionin tuotannonalan hinnat EU:ssa, todennäköisesti aiheutunut polkumyynnin ja vahingon toistumista.
                        
                     
         
      (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annettu neuvoston asetus (EY) N:o 1225/2009 (EUVL L 343, s. 51).